**POSTOPEK OB OKUŽBI S COVID-19 (ŠTUDENTI)**

Študent, ki opazi bolezenske znake značilne za okužbo s Covid-19 mora:

* Ostati doma in se izogibati vsem stikom.
* Po telefonu oz. elektronski pošti kontaktirati izbranega zdravnika. Ker tuji izmenjalni/redni študenti v Sloveniji nimajo svojih osebnih zdravnikov, je zanje prvi kontakt ZD za študente <https://www.zdstudenti.si/zdravniki-in-ambulante/> oz. nujna medicinska pomoč 112. Zdravnik ga napoti na testiranje.
* V primeru pozitivnega rezultata mora študent obvestiti zdravnika, ki ga je napotil na testiranje.
* **Odločitev o tem, ali mora okužena oseba v izolacijo ali ne, poda osebni ali lečeči zdravnik (dežurna ambulanta) glede na zdravstveno stanje okužene osebe**. V skladu s protokolom zdravnik presodi, ali bo okuženo osebo napotil v izolacijo domov, v študentski dom ali v COVID namestitvene kapacitete.
* **Namestitev v COVID namestitvene kapacitete lahko določi zgolj zdravnik.** Ta mora izpolniti ustrezen obrazec, ki ga posreduje Ministrstvu za zdravje (MZ), ki uredi sanitetni prevoz do teh kapacitet. Zdravstveni domovi so navodila Ministrstva za zdravje prejeli 8. 9. 2020 in so na voljo na:

<https://www.gov.si/assets/ministrstva/MZ/DOKUMENTI/Koronavirus/Nastanitvene-kapacitete-za-potrebe-izvajanja-ukrepa-osamitve-izolacije-8.-9.-2020.pdf>

* Študent mora podati soglasje, ki je del tega obrazca. Za nujne primere vam posredujemo obrazec in soglasje v slovenščini in angleščini v Word obliki.
* **Premeščanje v MZ kapacitete je zgolj začasno; MZ kapacitete so že zelo omejene.**

NIJZ je z dnem 8. 10. 2020 sprejel nov protokol epidemioloških preiskav. V skladu z novim prioritetnim protokolom NIJZ z epidemiološkim poizvedovanjem sicer še vedno obravnava vse osebe s potrjeno okužbo, a do preklica **ne bo več iskal stikov potrjenih primerov okužbe s SARS-CoV-2 v študentskih domovih** **in v visokošolskih zavodih**.

* vse študente je potrebno nemudoma obvestiti in pozvati, naj takoj, ko izvedo za svojo okužbo, obvestijo svoje kontakte v zadnjih dveh dneh pred pojavom simptomov, da so bili v kontaktu z osebo, pozitivno na SARS-CoV-2; poslati jim morajo *Navodila za osebe, ki so bile izpostavljene okužbi z novim koronavirusom* (spodaj v slovenščini in angleščini).
* Navodila v slovenskem jeziku: <https://www.nijz.si/sites/www.nijz.si/files/uploaded/sars-cov-2_obvestilo_za_kontakte_10_10.8.2020.pdf>
* Navodila v angleščini: <https://www.nijz.si/sites/www.nijz.si/files/uploaded/sars-cov-2_obvestilo_za_kontakte_07092020_ang.pdf>